stanford-oval/wikipedia huggingface dataset:
Walesin ralli 2014

|  Walesin ralli 2014 |
| --- | --- |
 13. osakilpailu 13 osakilpailusta kaudella 2014. 


Palkintokoroke
Voittaja:   Sébastien Ogier  Julien Ingrassia  (Volkswagen)
Toinen:   Mikko Hirvonen  Jarmo Lehtinen  (M-Sport)
Kolmas:   Mads Østberg  Jonas Andersson  (Citroën)
Rallin voittaja Sébastien Ogier.
Walesin ralli 2014 (virallisesti 70. Wales Rally GB 2014) oli Rallin MM-sarjan kauden 2014 13. ja viimeinen osakilpailu, joka ajettiin 14–16. marraskuuta.
Tapahtumia

Ennen kilpailua Mikko Hirvonen ilmoitti lopettavansa MM-sarjassa kauden jälkeen.
Sébastien Ogier oli jo varmistanut mestaruuden ennen kilpailun alkua.
Hirvonen, Kris Meeke ja Mads Østberg kilpailivat keskenään ja järjestys vaihtui useita kertoja. Jari-Matti Latvalan käytyä ojassa hän oli poissa voittotaistelusta. Østberg sai aikasakon myöhästymisestä aikatarkastukseen ja renkaan rikkoutuminen vaati lisää aikaa. Viimeisenä päivänä Meekeltä rikkoutui kaksi rengasta ja Hirvonen otti toisen sijan kilpailussa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 3:03.08,2 |  | 25 |
| 2. |  Mikko Hirvonen |  Jarmo Lehtinen | Ford Fiesta RS WRC | 3:03.45,8 | +37,6 | 18 |
| 3. |  Mads Østberg |  Jonas Andersson | Citroën DS3 WRC | 3:04.11,8 | +1.03,6 | 15+1 |
| 4. |  Thierry Neuville |  Nicolas Gilsoul | Hyundai i20 WRC | 3:04.23,1 | +1.14,9 | 12+2 |
| 5. |  Elfyn Evans |  Daniel Barritt | Ford Fiesta RS WRC | 3:04.32,5 | +1.24,3 | 10 |
| 6. |  Kris Meeke |  Paul Nagle | Citroën DS3 WRC | 3:05.11,2 | +2.03,0 | 8 |
| 7. |  Ott Tänak |  Raigo Mõlder | Ford Fiesta RS WRC | 3:05.37,9 | +2.29,7 | 6 |
| 8. |  Jari-Matti Latvala |  Miikka Anttila | Volkswagen Polo R WRC | 3:05.55,7 | +2.47,5 | 4+3 |
| 9. |  Martin Prokop |  Jan Tománek | Ford Fiesta RS WRC | 3:06.51,5 | +3.43,3 | 2 |
| 10. |  Hayden Paddon |  John Kennard | Hyundai i20 WRC | 3:06.56,7 | +3.48,5 | 1 |
Lähde:
Muuta

Mikko Hirvosen uran viimeinen kilpailu.
Aiheesta muualla

Kuvia tai muita tiedostoja aiheesta Walesin ralli 2014 Wikimedia Commonsissa
Osakilpailut MM-rallikaudella 2014
Monte Carlo
Ruotsi
Meksiko
Portugali
Argentiina
Sardinia
Puola
Suomi
Saksa
Australia
Ranska
Katalonia
Wales
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Pasi Suikkanen

Pasi Suikkanen (28. lokakuuta 1972 – 29. kesäkuuta 2023 Seinäjoki) oli suomalainen harmonikkataiteilija, tanssimuusikko ja Karjalan harmonikkaorkesterin johtaja.
Suikkanen aloitti soitto-opinnot kymmenvuotiaana Aarne Ruuskasen johdolla. Hän liittyi mukaan Ruuskasen perustamaan Karjalan harmonikkaorkesteriin ja kävi orkesterin mukana soittokeikoilla 1980-luvun alkupuolella. Hän palveli sitten armeijan soittokunnassa ja perehtyi siellä myös musiikin teoriaan. Hän oli sittemmin mukana Korsuorkesterissa ja vuosina 1999–2005 Solistiyhtye Suomessa. Suikkanen tuli toiseksi Kultainen harmonikka -kilpailussa vuonna 1994. Viimeksi hän esiintyi tanssilavoilla tanssiorkesterin hanuristina sekä omaa nimeään kantaneen yhtyeensä kanssa. Lokakuussa 2022 Pasi Suikkanen piti 50-vuotisjuhlakonserttinsa Imatralla Kulttuuritalo Virrassa.
Suikkanen kuoli äkilliseen sairauskohtaukseen 50-vuotiaana kesäkuun lopulla 2023 Seinäjoen keskussairaalassa.
Walesin ralli 2011

|  Walesin ralli 2011 |
| --- | --- |
 13. osakilpailu 13 osakilpailusta kaudella 2011. 
Ajankohta:  10.–13. marraskuuta 2011
Pituus:  23 erikoiskoetta, 358,59 km


Palkintokoroke
Voittaja:   Jari-Matti Latvala  Miikka Anttila  (BP-Ford Abu Dhabi WRT)
Toinen:   Mads Østberg  Jonas Andersson  (Stobart M-Sport Ford Rally Team)
Kolmas:   Henning Solberg  Ilka Minor  (Stobart VK M-Sport Ford Rally Team)
Kärkikolmikko palkintokorokkeella.
Walesin ralli 2011 (virallisesti 67. Wales Rally GB) oli Rallin MM-sarjan kauden 2011 13. ja viimeinen osakilpailu, joka ajettiin 10.–13. marraskuuta 2011. Kilpailussa oli 23 erikoiskoetta ja kilpailun keskuspaikka oli Cardiffissa.
Perjantaina Mikko Hirvonen joutui keskeyttämään kilpailun auton jäähdyttimen vaurioiden vuoksi. Hirvosen keskeytyksen myötä Sébastien Loeb varmisti kahdeksannen mestaruutensa. Loeb keskeytti kilpailun törmättyään katsojan autoon, joka oli väärällä puolella tietä.
Erikoiskokeet

Kilpailussa oli 23 erikoiskoetta, joiden yhteispituus oli 358,59 kilometriä. Siirtymiä oli 1525,14 kilometriä ja kokonaispituus oli 1883,73 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 10. marraskuuta | 14:38 | SS 1 | Great Orme 1 | 4,74 km |
| 10. marraskuuta | 14:55 | SS 2 | Great Orme 2 | 4,74 km |
| 10. marraskuuta | 16:14 | SS 3 | Clocaenog | 16,65 km |
| 11. marraskuuta | 07:57 | SS 4 | Dyfi West 1 | 10,27 km |
| 11. marraskuuta | 08:16 | SS 5 | Dyfi East 1 | 6,72 km |
| 11. marraskuuta | 08:32 | SS 6 | Gartheiniog 1 | 20,44 km |
| 11. marraskuuta | 09:37 | SS 7 | Dyfnant 1 | 21,28 km |
| 11. marraskuuta | 14:17 | SS 8 | Dyfi West 2 | 10,27 km |
| 11. marraskuuta | 14:36 | SS 9 | Dyfi East 2 | 6,72 km |
| 11. marraskuuta | 14:52 | SS 10 | Gartheiniog 2 | 20,44 km |
| 11. marraskuuta | 15:57 | SS 11 | Dyfnant 2 | 21,28 km |
| 12. marraskuuta | 09:28 | SS 12 | Hafren 1 | 32,14 km |
| 12. marraskuuta | 10:09 | SS 13 | Sweet Lamb 1 | 4,26 km |
| 12. marraskuuta | 10:30 | SS 14 | Myherin 1 | 27,88 km |
| 12. marraskuuta | 13:58 | SS 15 | Hafren 2 | 32,14 km |
| 12. marraskuuta | 14:39 | SS 16 | Sweet Lamb 2 | 4,26 km |
| 12. marraskuuta | 15:00 | SS 17 | Myherin 2 | 27,88 km |
| 13. marraskuuta | 07:42 | SS 18 | Halfway 1 | 15,00 km |
| 13. marraskuuta | 08:10 | SS 19 | Crychan 1 | 23,87 km |
| 13. marraskuuta | 08:46 | SS 20 | Monument 1 | 4,37 km |
| 13. marraskuuta | 10:35 | SS 21 | Halfway 2 | 15,00 km |
| 13. marraskuuta | 11:03 | SS 22 | Crychan 2 | 23,87 km |
| 13. marraskuuta | 12:10 | SS 23 | Monument 2 (Power Stage) | 4,37 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Jari-Matti Latvala |  Miikka Anttila | Ford Fiesta RS WRC | 3:27.03,5 |  | 25+1 |
| 2. |  Mads Østberg |  Jonas Andersson | Ford Fiesta RS WRC | 3:30.46,4 | +3.42,9 | 18 |
| 3. |  Henning Solberg |  Ilka Minor | Ford Fiesta RS WRC | 3:34.08,6 | +7.05,1 | 15 |
| 4. |  Kris Meeke |  Paul Nagle | Mini John Cooper Works WRC | 3:34.15,8 | +7.12,3 | 12 |
| 5. |  Matthew Wilson |  Scott Martin | Ford Fiesta RS WRC | 3:36.00,8 | +8.57,3 | 10 |
| 6. |  Ott Tänak |  Kuldar Sikk | Ford Fiesta RS WRC | 3:36.30,6 | +9.27,1 | 8 |
| 7. |  Jevgeni Novikov |  Denis Giraudet | Ford Fiesta RS WRC | 3:36.51,2 | +9.47,7 | 6 |
| 8. |  Dennis Kuipers |  Frédéric Miclotte | Ford Fiesta RS WRC | 3:37.16,2 | +10.12,7 | 4 |
| 9. |  Ken Block |  Alex Gelsomino | Ford Fiesta RS WRC | 3:43.04,7 | +16.01,2 | 2 |
| 10. |  Armindo Araújo |  Miguel Ramalho | Mini John Cooper Works WRC | 3:44.05,1 | +17.01,6 | 1 |
Lähde:
Muuta

Sébastien Loeb varmisti uransa kahdeksannen maailmanmestaruuden.
Mikko Hirvosen viimeinen kilpailu Fordilla.
Henning Solbergin viimeinen palkintokorokesija.
Kimi Räikkösen ralliuran viimeinen kilpailu.
Petter Solberg World Rally Teamin, Ice One Racingin ja Team Abu Dhabin viimeinen kilpailu.
Aiheesta muualla

Kuvia tai muita tiedostoja aiheesta Walesin ralli 2011 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2011
Ruotsi
Meksiko
Portugali
Jordania
Sardinia
Argentiina
Akropolis
Suomi
Saksa
Australia
Ranska
Katalonia
Wales
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Pirttijärvi (Pori)

Pirttijärvellä surmattujen talollisten muistomerkki.
Pirttijärvi on Porissa entisen Ahlaisten kunnan alueella sijaitseva kylä. Se sijaitse Merikarvian rajan tuntumassa valtatie 8:n varrella noin 27 kilometrin päässä Porin keskustasta. Pirttijärvellä on myös samanniminen soistunut järvi.
Sisällissodan aikana helmikuussa 1918 kylässä käytiin Ahlaisten rintaman taisteluja. Pirttijärvellä on kolmen punaisten surmaaman merikarvialaisen talollisen muistomerkki.
Alika Milova

| Alika |
| --- | --- |
 Alika vuonna 2022.
Henkilötiedot
Koko nimi:  Alika Milova
Syntynyt: 5. syyskuuta 2002 (ikä 22) Narva, Viro
Ammatti:  laulaja, lauluntekijä
Muusikko
Laulukielet:  viro, englanti, ukraina,venäjä
Aktiivisena:  2021–
Soittimet:  laulu
Levy-yhtiöt:  Universal Music Group
Aiheesta muualla
alikamilova.ee
  [ Muokkaa Wikidatassa ] [ ohje ]  
Alika Milova (s. 5. syyskuuta 2002 Narva, Viro), joka tunnetaan myös pelkästään nimellä Alika, on virolainen laulaja ja lauluntekijä. Hän edusti Viroa vuoden 2023 Eurovision laulukilpailussa Liverpoolissa kappaleella ”Bridges”.
Ura

Milova osallistui useisiin erilaisiin laulukilpailuihin ja televisio-ohjelmiin Virossa ja ulkomailla lapsesta lähtien. Hän nousi tunnetuksi vuonna 2021 voitettuaan Eesti otsib superstaarin kahdeksannen tuotantokauden, minkä ansiosta hän teki levytyssopimuksen Universal Music Groupin kanssa.
1. marraskuuta 2022 ilmoitettiin, että Milova osallistuu vuoden 2023 Eesti Lauliin kappaleella ”Bridges”. Hän osallistui toiseen semifinaaliin ja pääsi finaaliin. Kilpailun finaalissa hänet valittiin voittajaksi 12 osallistujan joukosta ja täten hän edusti Viroa vuoden 2023 Eurovision laulukilpailussa. Hän kilpaili toisessa semifinaalissa ja sijoittui kymmenenneksi eli pääsi juuri finaaliin. Finaalissa hän sai 168 pistettä ja sijoittui kahdeksanneksi.
Diskografia > Singlet

"Õnnenumber" (2021)
"Bon Appetit" (2022)
"C'est La Vie" (2022)
"Bridges" (2022)
"Too much" (2023)
"Lihtsalt veab" (2023)
"You" (2023)
Vilhelm III (Sisilia)

| Vilhelm III |
| --- | --- |
 Tankred Sisilian kuningas (oikealla) poikiensa Apulian herttua Roger III:n ja Vilhelm III:n kanssa, 1200-luku
Sisilian kuningaskunta
Valtakausi:  24. helmikuuta - 24. joulukuuta 1194
Edeltäjä:  Tankred
Seuraaja:  Henrik VI
Sijaishallitsija:  Sibilla de Acerra
Valtakausi:  24. helmikuuta - 24. joulukuuta 1194

Syntynyt:  Guglielmo di Lecce n. 1186
Kuollut:  n. 1198
Suku:  Hauteville
Isä:  Tankred
Äiti:  Sibilla de Acerra
Vilhelm III (ital. Guglielmo III); (n. 1186 – n. 1198) oli Sisilian viimeinen normannikuningas, joka hallitsi kymmenen kuukauden ajan 24. helmikuuta - 24. joulukuuta 1194. Hänen isotätinsä Sisilian kuningatar, keisarinna Constanza I ja tämän puoliso keisari Henrik VI syrjäyttivät hänet.
Suku

Vilhelm oli Leccen kreivi Tancredin ja tämän puolison Sibilla di Acerran (1153–1205) toiseksi vanhin poika ja toiseksi nuorin lapsi. Sisilian kuningas Vilhelm II kuoltua lapsettomana vuonna 1189, kreivi Tancred, Apulian herttua Roger III:n ja tämän rakastajattaren Emma di Leccen avioton poika, sai paavi Klemens III:n tuen tullakseen kruunatuksi Sisilian kuninkaaksi kiistämällä tätinsä Constanzan, kuningas Roger II:n postuumin tyttären oikeuden valtaistuimeen. Hänellä oli viisi sisarusta, joista Constanza avioitui 1213 Venetsian doge Pietro Zianin kanssa; Valdrada avioitui Venetsian doge Giacomo Tellon kanssa ja Medania (Cecilia?), avioitui Roberto Viscontin kanssa ja Elvira (Albiria, Maria Albina, Blanche); (n. 1180–1231) Leccen kreivitär; avioitui ensin ranskalaisen kreivi Gauthier III de Briennen kanssa; toisen kerran Tricarion kreivi Giacomo Sanseverinon kanssa ja kolmannen kerran Modiglianon kreivi Tigrini Guidin kanssa.
Vilhelmin ollessa 4-vuotias, pian vanhemman veljensä Apulian herttua Rogerin (1175–1193) kuoleman jälkeen joulukuussa 1193, hänen isänsä kuningas Tankred kruunasi Vilhelmin kanssahallitsijakseen Palermossa. Tankred kuoli äkillisesti 20. helmikuuta 1194, ja hänen äitinsä, leskikuningatar Sibilla toimi hänen valtionhoitajanaan ja sijaishallitsijanaan.
Constanzan puoliso, Hohenstaufen-sukuinen keisari Henrik VI vaati Sisilian valtaistuinta itselleen puolisonsa oikeudella. Jo ennen Tankredin kuolemaa hän oli laatinut hyökkäyssuunnitelmia, ja hänen armeijansa resursseja oli lisännyt entisestään valtava lunnassumma, jonka hän oli saanut Englannin kuningas Rikhard I Leijonamielen vapauttamisesta.
Syrjäyttäminen ja kuolema

Elokuussa 1194 keisari Henrik VI marssi armeijoineen Sisiliaa kohti. Sijaishallitsija Sibilla ei kyennyt juurikaan järjestämään tehokasta vastarintaa. Lokakuun loppuun mennessä Henrik oli valloittanut joukkoineen kaikki valtakunnan mantereenpuoleiset osat ja siirtynyt Sisilian saarelle. Palermo antautui 20. marraskuuta, ja Vilhelm sekä hänen äitinsä pakenivat Caltabellottan linnaan.
Henrik tarjosi leskikuningatar Sibillalle anteliaita ehtoja: Vilhelmin oli määrä pitää itsellään Leccen maakunta, joka oli ollut hänen isänsä perintö ennen kuin tästä tuli kuningas, ja hänen oli määrä pitää myös Taranton ruhtinaskunta, koska hän luopui Sisilian kruunusta. Tämän sopimuksen myötä Vilhelm, hänen äitinsä ja hänen sisarensa katselivat, kun Henrik kruunattiin Palermon katedraalissa Sisilian kuninkaaksi 25. joulukuuta. Tästä huolimatta neljä päivää myöhemmin paljastettiin väitetty salaliitto uutta kuningasta vastaan, ja monet johtavista italialais-normannilaisista aatelisista ja virkamiehistä pidätettiin ja lähetettiin vankilaan Saksaan, kuten myös Vilhelm ja hänen perheensä.
Hänen äitinsä ja sisarensa vapautettiin lopulta ja he asuivat tuntemattomissa olosuhteissa Ranskassa. Vilhelmin myöhemmästä kohtalosta ei tiedetä mitään. Hänen sanotaan olleen sokaistu ja kastroitu Henrikin käskystä. Joidenkin lähteiden mukaan hän kuoli vankeudessa Hohenemsin linnassa muutama vuosi myöhemmin. Toinen teoria on, että hän palasi myöhemmin Sisiliaan nimellä Tancredi Palamara. Henrikin seuraaja ja poika, keisari Fredrik II, joka oli myös Sisilian kuningas, löysi Tancredi Palamaran Messinasta ja tämä teloitettiin vuonna 1232. Kuitenkin useisiin paavi Celestinus III:n kirjeisiin viitaten, Vilhelmin kuoleman yleisesti hyväksytty vuosiluku on 1198. Vilhelmin perillinen oli hänen sisarensa, jonka nimi on joko Maria, Elvira, Albinia tai Blanche (n. 1180–1231), Leccen kreivitär.
Wikimedia Commonsissa on kuvia tai muita tiedostoja aiheesta .
Huomautuksia

Edward Wheatley toteaa, että tämä on tallennettu Englannin ja Italian lähteisiin.
Stefan Burkhardt ja Thomas Foerster toteavat että Vilhelm oli vangittu Hohenemin linnaan, mutta eivät totea, että hän kuoli siellä.
Vilhelm III:n kiduttaminen, De Casibus Virorum Illustrium, Giovanni Boccaccio, 1400-luvun painos
Käännös suomeksi
Kuhmoisten kotiseutumuseo

| Kuhmoisten kotiseutumuseo |
| --- | --- |
Tyyppi:  Kotiseutumuseo
Osoite:  Kirkkotie 3, Kuhmoinen
Sijainti:  Kuhmoinen 
Perustettu:  1953
Kotisivut:  Kuhmoisten kotiseutumuseo
Koordinaatit:  61°33′40″N, 25°10′37″E
 fiKuhmoisten kotiseutumuseo 
   
Kuhmoisten kotiseutumuseo sijaitsee Kuhmoisissa, vuonna 1873 valmistuneessa viljamakasiinissa, joka muutettiin museoksi vuonna 1953. Kolmikerroksinen museo esittelee paikkakunnan historiaa ja esillä on runsaasti muun muassa maatalouteen ja maanviljelyyn liittyvää vanhaa esineistöä.
Yami Gautam

| Yami Gautam |
| --- | --- |
 Yami Gautam vuonna 2018.
Henkilötiedot
Syntynyt: 28. marraskuuta 1988 (ikä 35) Bilaspur, Himachal Pradesh, Intia
Ammatti:  näyttelijä
Puoliso:  Aditya Dhar (vih. 2021)
Lapset:  1
Näyttelijä
Aktiivisena:  2008–
Aiheesta muualla
IMDb 
AllMovie
Yami Gautam (hindiksi यामी गौतम, Yāmī Gautam; s. 28. marraskuuta 1988 Bilaspur, Himachal Pradesh, Intia) on intialainen näyttelijä, joka tunnetaan parhaiten hindinkielisistä elokuvista. Hän tuli tunnetuksi esiintymisistään Fair & Lovely -mainoksissa. Myöhemmin hän debytoi näyttelijänä televisiosarjassa Chand Ke Paar Chalo (2008–2009) ja esiintyi myös sarjassa Yeh Pyar Na Hoga Kam (2009–2010). Tämän jälkeen hän esiintyi useissa eteläintialaisissa elokuvissa.
Gautam debytoi hindielokuvissa vuonna 2012 komediassa Vicky Donor, joka oli kriittinen ja kaupallinen menestys. Hän sai roolisuorituksestaan kiitosta sekä parhaan naistulokkaan Filmfare Awards -ehdokkuuden. Hän näytteli nuorta vaimoa rikostrillerissä Badlapur (2015) ja sokeaa naista trillerissä Kaabil (2017). Vuonna 2019 hän näytteli tiedustelupäällikköä sotaelokuvassa Uri: The Surgical Strike (2019), joka oli yksi vuoden eniten tuottaneista intialaisista elokuvista, ja sai suosiota kriitikoilta TikTok-tähden näyttelemisestä satiirissa Bala (2019).
Yksityiselämä

Gautam meni naimisiin elokuvaohjaaja Aditya Dharin kanssa 4. kesäkuuta 2021.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2009 | Ullasa Utsaha | Mahalakshmi | Kannada |  |
| 2011 | Ek Noor | Rabiha | Pandžabi |  |
| 2011 | Nuvvila | Archana | Telugu |  |
| 2012 | Vicky Donor | Ashima Roy | Hindi |  |
| 2012 | Hero | Gauri Menon | Malajalam |  |
| 2013 | Gouravam | Yazhini | Tamili |  |
| 2013 | Gouravam | Yamini | Telugu |  |
| 2014 | Total Siyapaa | Asha | Hindi |  |
| 2014 | Yuddham | Madhumita | Telugu |  |
| 2014 | Action Jackson | Anusha | Hindi |  |
| 2015 | Badlapur | Misha Verma | Hindi |  |
| 2015 | Courier Boy Kalyan | Kavya | Telugu |  |
| 2016 | Sanam Re | Shruti | Hindi |  |
| 2016 | Junooniyat | Suhani Kapoor | Hindi |  |
| 2016 | Tamilselvanum Thaniyar Anjalum | Kavya | Tamili |  |
| 2017 | Kaabil | Supriya Bhatnagar | Hindi |  |
| 2017 | Sarkar 3 | Annu Karkare | Hindi |  |
| 2018 | Batti Gul Meter Chalu | Gulnaar Rizvi | Hindi |  |
| 2019 | Uri: The Surgical Strike | Pallavi Sharma/Jasmine D’Almeida | Hindi |  |
| 2019 | Bala | Pari Mishra | Hindi |  |
| 2020 | Ginny Weds Sunny | Simran ”Ginny” Juneja | Hindi |  |
| 2021 | Bhoot Police | Maya ”Mayu” Kulbhushan | Hindi |  |
| 2021 | Shava Ni Girdhari Lal | Mannat | Pandžabi |  |
| 2022 | A Thursday | Naina Jaiswal | Hindi |  |
| 2022 | Dasvi | Jyoti Deswal | Hindi |  |
| 2023 | Lost | Vidhi Sahani | Hindi |  |
| 2023 | Chor Nikal Ke Bhaga | Neha Grover | Hindi |  |
| 2023 | OMG 2 | Kamini Maheshwari | Hindi |  |
| 2024 | Article 370 | Zooni Haksar | Hindi |  |
Televisio

| Vuosi | Ohjelma | Rooli | Kanava |
| --- | --- | --- | --- |
| 2008–2009 | Chand Ke Paar Chalo | Sana | NDTV Imagine |
| 2008 | Raajkumar Aaryyan | Rajkumari Bhairvi | NDTV Imagine |
| 2009–2010 | Yeh Pyar Na Hoga Kam | Leher Mathur Vajpayee | Colors |
| 2010 | CID | Ananya | Sony TV |
| 2010 | Meethi Choori No 1 | Kilpailija | Imagine TV |
| 2010 | Kitchen Champion | Kilpailija | Colors |
Palkinnot ja ehdokkuudet

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2012 | Zee Gold Awards | Nouseva elokuvatähti televisiosta | Vicky Donor | Voitto |
| 2012 | Bhaskar Bollywood Awards | Vuoden uusi tulokas | Vicky Donor | Ehdokkuus |
| 2012 | People’s Choice Awards India | Suosikkinäyttelijätulokas | Vicky Donor | Ehdokkuus |
| 2012 | BIG Star Entertainment Awards | Viihdyttävin naiselokuvanäyttelijätulokas | Vicky Donor | Voitto |
| 2013 | ETC Bollywood Business Awards | Tuottoisin naistulokas | Vicky Donor | Ehdokkuus |
| 2013 | Filmfare Awards | Paras naistulokas | Vicky Donor | Ehdokkuus |
| 2013 | Screen Awards | Lupaavin naistulokas | Vicky Donor | Ehdokkuus |
| 2013 | Zee Cine Awards | Paras naistulokas | Vicky Donor | Voitto |
| 2013 | Stardust Awards | Paras naispääosa | Vicky Donor | Ehdokkuus |
| 2013 | Stardust Awards | Huomisen naissupertähti | Vicky Donor | Ehdokkuus |
| 2013 | Star Guild Awards | Paras naistulokas | Vicky Donor | Ehdokkuus |
| 2013 | Times of India Film Awards | Paras naistulokas | Vicky Donor | Ehdokkuus |
| 2013 | International Indian Film Academy Awards | Vuoden naistähtidebyytti | Vicky Donor | Voitto |
| 2017 | Lux Golden Rose Awards | Vuoden monipuolinen kaunotar | Kaabil | Ehdokkuus |
| 2017 | Lux Golden Rose Awards | Vuoden läpimurtoesiintyjä | Kaabil | Ehdokkuus |
| 2020 | Screen Awards | Paras koomikko | Bala | Voitto |
| 2020 | Zee Cine Awards | Paras näyttelijä koomisessa roolissa | Bala | Ehdokkuus |
| 2020 | Critics’ Choice Film Awards | Paras naispääosa | Bala | Ehdokkuus |
| 2020 | International Indian Film Academy Awards | Paras naissivuosa | Bala | Ehdokkuus |
| 2022 | International Indian Film Academy Awards | Paras naispääosa | A Thursday | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Yami Gautam Internet Movie Databasessa. (englanniksi)
Yami Gautam Allmoviessa (englanniksi)
Andres Anvelt

| Andres Anvelt |
| --- | --- |
 Anvelt vuonna 2015
Viron sisäministeri
 Ratasin I hallitus 23.11.2016–26.11.2018  
Edeltäjä:  Hanno Pevkur
Seuraaja:  Katri Raik
Viron oikeusministeri
 Rõivasin I hallitus 26.3.2014–9.4.2015  
Edeltäjä:  Hanno Pevkur
Seuraaja:  Urmas Reinsalu
Viron maatalousministeri
 Rõivasin I hallitus 26.3.2014–7.4.2014  
Edeltäjä:  Helir-Valdor Seeder
Seuraaja:  Ivari Padar
Henkilötiedot
Syntynyt: 30. syyskuuta 1969 (ikä 55) Tallinna
Ammatti:  poliisi, kirjailija
Tiedot
Puolue:  Sosiaalidemokraattinen puolue
Andres Anvelt (s. 30. syyskuuta 1969 Tallinna) on virolainen poliitikko, kirjailija ja poliisi. Anvelt edustaa Sosiaalidemokraattista puoluetta (SDE).
Ura

Anvelt valmistui 1987 Tallinnan koulusta nro 21 ja Tallinnan miliisin erikoiskoulusta. Hän sai viran Viron poliisin palveluksessa 1989. Hän on opiskellut oikeustiedettä Tarton yliopistossa ja valtiotieteitä Tallinnan teknillisessä yliopistossa, suorittanut siellä maisterin tutkinnon 2003 ja opiskellut myös FBI Academyssa Yhdysvalloissa.
Vuosina 2001–2003 Anvelt oli Viron rikospoliisin päällikkö ja 2004–2006 Viron poliisikorkeakoulun rehtori. Hän toimi vuosina 2007–2011 Viron puolustusvoimien ylipäällikön Ants Laaneotsin turvallisuusneuvonantaja.
Anvelt oli oikeusministerinä Taavi Rõivasin ensimmäisessä hallituksessa maaliskuusta 2014 huhtikuuhun 2015.
Anvelt toimi Jüri Ratasin hallituksen sisäministerinä marraskuuhun 2018 saakka. Hän tiedotti 20. marraskuuta 2018 luopuvansa ministerin tehtävistä ja jättävänsä politiikan kokonaan terveyssyistä johtuen. Anvelt oli joutunut keväällä sairaalaan keuhkokuumeen vuoksi ja oli siitä lähtien kärsinyt terveysongelmista. Anveltin oli tarkoitus olla sosiaalidemokraattien kärkiehdokas Itä-Virumaalla maaliskuun 2019 Riigikogun vaaleissa.
Kirjailijana

Anvelt on kirjoittanut rikosromaanin Punane elavhõbe (2007), josta Andres Puustusmaa on vuonna 2010 ohjannut elokuvan. Vuonna 2010 ilmestyi hänen toinen romaaninsa Direktor. Ühe turu erastamise lugu, jonka tapahtumat sijoittuvat 1990-luvun Tallinnan tukkumarkkinoille.
Yksityiselämä

Andres Anveltin isoisä on Jaan Anvelt (1884–1937). Isoisä oli tunnettu bolševistinen agitaattori, joka lokakuun vallankumouksen jälkeen perusti Koillis-Viroon 1918 kommunistisen työkommuunin ja osallistui 1924 epäonnistuneeseen kommunistiseen vallankaappausyritykseen. Jaan Anvelt joutui sittemmin Stalinin puhdistusten uhriksi ja kuoli 1937 Moskovassa. Isän äiti Alise Stein-Anvelt (1900–1991) oli taiteilija ja parlamentin jäsen. Isä Jaan Anvelt nuorempi (1935–2001) oli kommunistipuolueen puoluevirkailija.
Anvelt on naimisissa toimittaja Kärt Anveltin (o.s. Karpa, s. 1973) kanssa. Heillä on yksi lapsi.
Aiheesta muualla

Kuvia tai muita tiedostoja aiheesta Andres Anvelt Wikimedia Commonsissa
Andres Anveltin kotisivut (Arkistoitu – Internet Archive)